'PetroSA-hoofde moet bonusse terugbetaal' | Maroela Media
'PetroSA-hoofde moet bonusse terugbetaal'
Die Demokratiese Alliansie het Sondag versoek dat die R17,3 miljoen wat in bonusse aan PetroSA se top uitvoerende direkteure uitbetaal is, dadelik terugbetaal moet word. Die DA is van mening dié "rampspoedige betaling" moet openbaar gemaak word en aan die parlement voorgehou word.
"Dit het Sondag aan die lig gekom dat die staatsbeheerde entiteit elf uitvoerende direkteure altesaam R17,3 miljoen in bonusse betaal het, alhoewel dié bonusse nie deur die raad van PetroSA goedgekeur is nie," het Gordon Mackay, woordvoerder van die DA, gesê.
Die bonusse is uitbetaal gebaseer op 'n regsmening wat bepaal dat "bekostigbaarheid nie 'n geregverdigde rede is om bonusse te betaal nie". "Dit is kommerwekkend dat die hoof van regsdiense, Mokgaetsi Sebothoma, wat 'n massiewe R2,4 miljoen-betaling ontvang het, dié mening ingewin het."
Die betaling van die bonusse kom in 'n tyd waar die oliemaatskappy 'n verlies van R14,5 miljard aangemeld het weens 'n aantal rampspoedige projekte en nie verskeie sleutelteikens behaal het nie.
"In die lig van besparingsmaatreëls en die feit dat PetroSA se werknemers die afgelope twee jaar nie bonusse ontvang het nie, is dit uiters onregverdig vir die uitvoerende direkteure, van wie baie aan die stuur gestaan het van die mislukte projekte en nie teikens gehaal het nie, om miljoene rand in bonusse te ontvang," het Mackay bygevoeg. "Ons kan nie 'n kultuur by 'n staatsinstansie bekostig waar swak besluite en 'n gebrek aan aanspreeklikheid beloon word met astronomiese bonusse nie."
[Foto's] Drie dood, talle beseer toe bus rol
ANC in die Wes-Kaap lê klag teen Facebook-'rassis'
Jan maak n plan
Ek sal eerder nie my asem ophou en wag dat hulle die geld yerug betaal nie. Sal nooit gebeur nie.
Ek het n beter kans om swanger te raak as wat hulle dit gaan terug betaal!
Wat is nuut….Net in SA…….korrupsie is n siekte…… daar is geen pille vir dit nie….
Bonus must fall
Laat weet maar net die personeel, hul het rede vir n bonus must fall!
Die bestuurders van semi-staatsinstellings glo vas hulle is die eienaars van die ondernemings. Etiek, eerlikheid en verantwoordelikheid het uit die woordeboek verdwyn. Dit is hoekom Zuma president is. Hy verteenwoordig die gedagtegang van die meerderheid van sy onderdane… en dan wonder ons nog.